OzLabs/hebrew-wiki-articles huggingface dataset:
טלסקופ החלל קורוט

טלסקופ החלל קורוט (באנגלית: COROT, convection rotation and planetary transits) הוא טלסקופ חלל של סוכנות החלל האירופאית (CNES), המצויד במכשירים חזקים שיאפשרו לו למדוד במדויק את בהירותם של כוכבים, ולאתר גלים אקוסטים החוצים את פני השטח שלהם. כמו כן יסיע הטלסקופ באיתור כוכבי לכת מחוץ למערכת השמש.

== מבנה ==
הלוויין באורך ארבעה מטרים, משקל של 630 ק"ג וקוטר ממוצע של שני מטרים. הדיוק של הצבעה הוא 0.5 מערך פולסים של שניית מעלה (arcsec) עם קיבולת הטלמטריה של 1.5 ג'יגה-ביט ליום. שלוש מערכות פועלות על הלוויין:
* CoRoTel טלסקופ אפוקאלי עם 2 מראות פרבוליות וצמצם של 27 ס"מ, בלה גלילי באורך של שני מטרים.
* CoRoTcam היא מצלמת שדה רחבה המורכבת ממטרה דיופרית של שש עדשות בהן המוקד הוא היחידה מצוידת בארבע מסגרות להעברת CCD 2048x4096. שתיים מארבע ה- CCDs מיועדות לתוכנית האקסופלאנט ושניים לתוכנית הסייסמולוגיה.
* CoRoTcase מארח את האלקטרוניקה והתוכנה המנהלת את עיבוד הפוטומטריה של צמצם. עבור CCD Exoplanet המספר הכולל של הכוכבים הוא 12,000 והגדלים הם בין 11 ל-16; השטף נמדד כל 512 שניות המורכב מ-16 חשיפות אינדיבידואליות של 32 שניות. דו-פריזמה בגוש המוקד המוקדש לאקס-פלנטות מאפשרת לקבל מידע כרומטי (אדום, ירוק וכחול) עבור כוכבים בהירים יותר, אך עבור כוכבים קלושים מתבצעת רק הפוטומטריה הסטנדרטית האחת (לבן).

מסלולו הקוטבי של הלוויין מאפשר לצפות 150 יום בטווח הארוך, ובין 20 ל-30 יום בטווח הקצר, שניהם לכיוון המרכז בהתאמה למרכז שביל החלב, מה שהופך את שני התמרונים ההיפוכים הנחוצים לשנה.

== מטרות ==
המטרה המקורית הייתה התבוננות בכוכבים משתנים אך עם גילוי האקסופלאנט (Exoplanet) הראשון בתחילת שנות ה-90, החיפוש אחר Exoplanets נכלל בתוכנית המחקר והתברר כחשוב מאוד. כבר בשם המשימה CoRoT מוזכרות שתי משימות המחקר Convection, Rotation ו-Transit Planites. הלוויין שוגר בהצלחה ב-27 בדצמבר 2006 מבייקונור, התצפיות החלו בפברואר 2007 והתוצאות הראשונות בנוגע למעברים פלנטריים חוץ רחמיים. בהתאמת סקירה של משימת CoRoT זמן החיים נקבע לשלוש שנים של תצפיות ולאחרונה אושרה הארכה לשלוש שנים נוספות.

== משימות ==
שתי המשימות של המשימה היו לחפש אחר כוכבי לכת מחוץ לתחום היבשתי, ולביצוע אסטרוזיסולוגיה על ידי מדידת תנודות דומות לשמש בכוכבים.

== גילויים מדעיים ==
במהלך שש השנים הראשונות של המשימה, קורוט זיהה כ-150 כוכבים בהירים בתוך שדה Seismo ויותר מ-150,000 כוכבים חלשים בשדה Exo. בנוסף, הוא גילה כוכב לכת סלעי.

== קישורים חיצוניים ==

* 
* 

קטגוריה:טלסקופי חלל
קטגוריה:תוכנית החלל האירופית
יחסי אקוודור–שווייץ

נשיא אקוודור [[גיירמו לאסו (מימין) נפגש עם מקבילו השווייצרי איניאציו קאסיס בשולי העצרת הכללית של האומות המאוחדות בניו יורק, 2022]]
יחסי אקוודור–שווייץ הם היחסים הדיפלומטיים הרשמיים שבין רפובליקת אקוודור לבין הקונפדרציה השווייצרית.

== היסטוריה ==
בין רפובליקת אקוודור לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ של שווייץ, היחסים הדיפלומטיים הרשמיים שבין רפובליקת אקוודור לבין הקונפדרציה השווייצרית הם יחסים דיפלומטיים טובים, חמים וידידותיים, אך אינם אינטנסיביים במיוחד.

אמנת ידידות, חברות וסחר, נחתמה בין שתי המדינות בשנת 1888. שווייץ פתחה קונסוליה בקיטו בשנת 1938, ונציגות דיפלומטית במדינה קיימת מאז שנת 1963.

בין שנת 1969 לשנת 2009 הייתה אקוודור מדינה מועדפת להשקעות שווייצריות למען האצת הפיתוח. התוכנית הסתיימה בהצלחה בשנת 2010 לאחר שאקוודור עלתה במעמדה ממדינה מתפתחת למדינה מפותחת למחצה.

== יחסים כלכליים ==
היחסים הכלכליים שבין אקוודור לשווייץ הם יחסים צנועים. שווייץ מייבאת מאקוודור בעיקר מוצרים חקלאיים, אבני חן ומתכות יקרות. אקוודור מייבאת משווייץ בעיקר מוצרי רוקחות, כימיקלים ומכונות. שווייצרים משקיעים באקוודור מאות מיליוני פרנקים שווייצרים מדי שנה וחברות שווייצריות מספקות מקומות עבודה לאלפי אקוודורים.

== שווייצרים באקוודור ==
על פי הלשכה השווייצרית המרכזית לסטטיסטיקה, בסוף שנת 2018 התגוררו באקוודור אלף שבע מאות וחמישים אזרחים שווייצרים.

== נציגויות דיפלומטיות ==
* אקוודור מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה. אקוודור מיוצגת בשווייץ בדרג הקונסולרי באמצעות קונסוליה רשמית שהיא מחזיקה בעיר ציריך.
* שווייץ מיוצגת באקוודור בדרג השגרירות באמצעות שגרירות רשמית שהיא מחזיקה בקיטו, בירת המדינה. שווייץ מיוצגת באקוודור גם בדרג הקונסולרי באמצעות קונסוליה רשמית שהיא מחזיקה בעיר גואיקיל.

== קישורים חיצוניים ==

* [https://www.eda.admin.ch/countries/ecuador/en/home/switzerland-and/bilateral-relations.html Bilateral relations Switzerland–Ecuador], אתר משרד החוץ של שווייץ

== הערות שוליים ==
לפואנטה

לפואנטה (בספרדית: Lafuente; 31 בדצמבר 1907 – 15 בספטמבר 1973) היה כדורגלן ספרדי, ששיחק בעמדת החלוץ.

לפואנטה נולד בבילבאו שבספרד ושיחק במהלך הקריירה שלו בקבוצות ברקאלדו, אתלטיק בילבאו ואתלטיקו מדריד. באתלטיק היה השחקן המנוסה ביותר בהתקפה המצליחה שלה שכללה אותו ואת חוסה איראראגורי, גיירמו גורוסטיסה, באטה ואיגנסיו אגירסבלה. הוא זכה עימה 3 פעמים בליגה הספרדית, 4 פעמים בגביע הספרדי ו-7 פעמים באליפות חבל הבסקים.

בנבחרת ספרד ערך 8 הופעות והיה חלק מהנבחרת במונדיאל 1934.

==תארים==
;אתלטיק בילבאו
*אליפות ספרד (3): 1929/30, 1930/31, 1933/34
*הגביע הספרדי (4): 1930, 1931, 1932, 1933
*אליפות חבל הבסקים (7): 1926/27, 1927/28, 1928/29, 1930/31, 1931/32, 1932/33, 1933/34

==קישורים חיצוניים==

קטגוריה:חלוצי כדורגל ספרדים
קטגוריה:כדורגלנים ספרדים
קטגוריה:חלוצי כדורגל בסקים
קטגוריה:כדורגלנים בסקים
קטגוריה:כדורגלני נבחרת ספרד
קטגוריה:כדורגלני אתלטיקו מדריד
קטגוריה:כדורגלני אתלטיק בילבאו
קטגוריה:בילבאו: כדורגלנים
קטגוריה:כדורגלני מונדיאל 1934
קטגוריה:מאמני כדורגל ספרדים
קטגוריה:מאמני דפורטיבו לה קורוניה
קטגוריה:ספרדים שנולדו ב-1907
קטגוריה:ספרדים שנפטרו ב-1973
בליעת גלקסיות

בליעת גלקסיות הוא תהליך שבו גלקסיות גדולות בולעות גלקסיות קטנות מהן ולאו דווקא ננסיות. התהליך של בליעת הגלקסיות מתרחש כאשר גלקסיה בעלת כוח כבידה גדול יותר מושכת אליה גלקסיה בעלת כוח כבידה קטן יותר. כך, הגלקסיה מתרחבת.

== תהליך הבליעה ==
ישנן גלקסיות כמו גלקסיות אליפטיות ענקיות הנובעות כאשר שתי גלקסיות קודמות מסיביות מתמזגות. וגם גלקסיות ספירליות כמו שביל החלב שלנו, הגדלות על ידי בליעת גלקסיות גמדיות קטנות יותר. התהליך מתרחש כאשר גלקסיה ננסית ניגשת לגלקסיה גדולה בהרבה כמו גלקסיה ספירלית. כוח הכבידה הנוסף של הגלקסיה הגדולה מפשיט גז, כוכבים וחומר אפל מ"הקורבן" שלה (הגלקסיה הקטנה יותר). במשך כמה מיליארדי שנים הגלקסיה הקטנה יותר נמתחת לרצועות ארוכות, כאשר חור שחור בולע כמות גדולה של גז, במקרה זה כוכב שלם פולט סילון של פלזמה (מצב צבירה שבו החומר מייצר שדה מגנטי). כמו כן, הגלקסיה הגדולה יותר מעוותת מאוד את מערכת הכוכבים הקטנה יותר כתוצאה מכך, הגלקסיה הקטנה יותר הופכת לזרם של גאות ושפל המורכב מכוכבים שבמשך מיליארדי שנים בסופו של דבר מצטרפים למלאי הכוכבים הרגיל של הגלקסיה באמצעות תהליך של הטמעה מוחלטת.

== אנדרומדה בולעת גלקסיות אחרות ==
גלקסיית אנדרומדה היא השכן הגלקטי הגדול ביותר של שביל החלב כלומר, הגלקסיה הקרובה ביותר לגלקסיית שביל החלב בה אנו נמצאים. מדענים באוניברסיטת מישיגן הסיקו כי גלקסיית אנדרומדה בלעה גלקסיה מסיבית בסדר גודל דומה לזה של שביל החלב לפני שני מיליארד שנים. אף על פי שהגלקסיה שנבלעה על ידי אנדרומדה נבלעה כמעט לחלוטין, השאירה מאחוריה הגלקסיה שביל עשיר של ראיות כמו הילה של הגלקסיה הגדולה "M32p" והותירה אחריה גלקסיה ננסית "M32" המקיפה את אנדרומדה. גלקסיה "M32" היא מה שנותר מהליבה של גלקסיית הענק שנבלעה, כל שאר הכוכבים שנשארו מהגלקסיה הקודמת נמצאים כיום בהילה המקיפה את אנדרומדה.

== קישורים חיצוניים ==
*[http://www.astronomia2009.org.il/info/apod/jun_26_2013/apod-jun26_2013.htm באתר (האסטרונומיה)]
*[https://davidson.weizmann.ac.il/online/sciencenews/כוכב-מעולם-אחר באתר (מכון דוידסון)]
*[https://www.hayadan.org.il/first-glimps-on-all-stages-of-black-hooles-meal-2811154 באתר (הידען)]
 
2020 01
קטגוריה:גלקסיות
אהרון שרף

אהרון (ארל'ה) שרף (נולד ב-17 בנובמבר 1937) הוא בכיר לשעבר במוסד למודיעין ולתפקידים מיוחדים.

==ביוגרפיה==
נולד בחיפה ב-17 בנובמבר 1937. בוגר בית הספר התיכון החקלאי בפרדס חנה.

בראשית שירותו בצה"ל היה פרח טיס. לאחר שהודח מקורס טיס שירת כמדריך בסימולטור טיסה בבית הספר לטיסה בבסיס תל נוף. עם תום שירותו הצבאי, גויס לשירות הביטחון הכללי, ושירת בתפקיד שומר הראש של ראש הממשלה הראשון של מדינת ישראל, דוד בן-גוריון בין השנים 1958–1960.

בשנת 1960 הועבר לשרת במוסד למודיעין ולתפקידים מיוחדים, שבו שירת ברציפות במשך 35 שנה, בשורת תפקידים מבצעיים ותפקידי מטה. בין היתר, שימש בתפקיד ראש שלוחת "הצומת" בצרפת, סגן ראש מוקד "תבל" באירופה ועוד. במשך שנות שירותו עמד בראש שלושה אגפים - אגף ההדרכה, האגף לקשר והצלת יהודים מארצות מצוקה ("ביצור") בשנים 1985–1990, אשר במהלכן נמשכו מבצעי העלאת יהודי אתיופיה במבצעיים חשאיים מסודאן לישראל, ואגף "תבל" המופקד על הקשרים הבינלאומיים של המוסד. בתקופתו כראש "תבל" (1990 - 1995) הוקמו, חודשו, ובוססו הקשרים הבינשירותיים עם מרבית המדינות שמעבר למסך הברזל, הכוללות את רוסיה, סין, אוקראינה, אזרבייג'ן וארצות מזרח אירופה. שרף אף היה זה שעיצב את סמל תבל.

לאחר פרישתו מהמוסד בשנת 1995, השתלב בחברת "הכשרת היישוב לישראל", בראשותו של יעקב נמרודי, בתפקיד מנכ"ל חברת הבת "הכשרת היישוב אינטרנשיונל" שעסקה במגוון פעילויות בארצות מוסלמיות כגון ירדן, ערב הסעודית, אינדונזיה וומרוקו. בנוסף, פעל לקידום מכירת ספינות משמר למדגסקר. בשנת 2009 פרש והקים חברה משל עצמו.

שרף שימש שנים רבות כסגן קונסול הכבוד של הרפובליקה של מדגסקר בתל אביב. בשנת 1997 קיבל מנשיא צרפת את העיטור הצרפתי Officier de L'Ordre National du Mérite על תרומתו ליחסי ישראל-צרפת. נושא דיפלומה של בית הספר למדעי המדינה בצרפת Sciences Po Institut d'Etudes Politiques. הוא בוגר המכללה לביטחון לאומי.

שרף מכהן החל משנת 2009 כחבר בוועד המנהל של יד בן-גוריון. בינואר 2019 נתמנה כמחליפו של רא"ל (מיל.) בני גנץ כיו"ר יד בן-גוריון. בנוסף, מכהן שרף כדירקטור במדרשת שדה בוקר בנגב, וכחבר המועצה של המכון למורשת בן-גוריון בתל אביב. כמו כן, הוא מכהן כחבר הוועד המנהל של עמותת מוזיאון הרצליה.<ref></ref>
== לקריאה נוספת ==
* ארל'ה שרף, גלויות מהמוסד, הוצאת כנרת זמורה דביר, 2022.
== קישורים חיצוניים ==
* 

== הערות שוליים ==

קטגוריה:ראשי אגף תבל במוסד
קטגוריה:דירקטורים ישראלים
קטגוריה:מנכ"לים ישראלים
קטגוריה:בוגרי בית הספר התיכון החקלאי פרדס חנה
קטגוריה:אנשי היישוב ילידי הארץ
קטגוריה:ישראלים שנולדו ב-1937
הר ניקולאס (אנטארקטיקה)

הר נִיקוֹלָאס (באנגלית: Mount Nicholas) הוא ההר הצפוני ביותר של רכס דאגלס, במזרח האי אלכסנדר, שבאנטארקטיקה.

ההר ממוקם 10 קילומטרים דרומית לכף בראון.

גובהו של ההר 1,465 מטרים מעל פני הים.

== היסטוריה ==
=== גילוי לשון היבשה ===

הכף התגלתה לראשונה, מרחוק, בשנת 1909, על ידי המשלחת הצרפתית לאנטארקטיקה בפיקודו של ז'אן-באטיסט שארקו.

שארקו שמיפה באופן גס את האזור, חשב שמפרץ שוקאלסקי הוא מצר ים, החוצה את האי אלכסנדר, ולכן הוא חשב שהר ניקולאס הוא אי קטן.

החוף בסביבה זו צולם מהאוויר ומופה באופן גס בשנת 1937 על ידי המשלחת הבריטית אל ארץ גרהאם, בפיקודו של ג'ון ריימיל. סקרים שנערכו על ידי משלחת סקר של סקר שטחי חסות איי פוקלנד בשנת 1948, מיפו את האזור והבינו שמדובר בהר ולא באי.

=== מקור השם ===

שארקו קרא לאי על שמו של ניקולאי השני, קיסר רוסיה - אי ניקולאה השני (Ile Nicolas II).

סקרים שנערכו על ידי משלחת סקר של סקר שטחי חסות איי פוקלנד בשנת 1948, מיפו את האזור וקראו להר תוך שימוש בשם שנתן לו שארקו.

== ריבונות ==
הר ניקולאס בהטריטוריה הבריטית באנטארקטיקה שבריטניה טוענת לריבונות עליו. צ'ילה טוענת כי האזור הוא בריבונותה (מחוז אנטארקטיקה צ'ילנה) ואילו ארגנטינה טוענת כי ההר נמצא בריבונותה (חלק מפרובינציית טיירה דל פואגו).

== לקריאה נוספת ==

<div class="mw-content-ltr">• Defense Mapping Agency 1992, [https://books.google.co.il/books?id=sgSnbMOD_VsC&pg=PA377&lpg=PA377&dq=%22Mount+Nicholas%22+Antarctica&source=bl&ots=qbVKzsLhAb&sig=ACfU3U1C76TxvMLkdflAa5kVoXzBQH4wQQ&hl=en&sa=X&ved=2ahUKEwiKlbi6woHnAhWJUlAKHUXcDLYQ6AEwDnoECAwQAQ#v=onepage&q=%22Mount%20Nicholas%22%20Antarctica&f=false Sailing Directions (planning Guide) and (enroute) for Antarctica], P 377</div>

<div class="mw-content-ltr">• Jane G. Ferrigno, Alison J. Cook, Amy M. Mathie, Richard S. Williams, Jr., Charles Swithinbank, Kevin M. Foley, Adrian J. Fox, Janet W. Thomson, and Jörn Sievers, [https://pubs.usgs.gov/imap/2600/C/pdf/mapI-2600-C_v4.pdf Coastal-Change and Glaciological Map of the Palmer Land Area, Antarctica: 1947–2009]</div>

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:10682 הר ניקולאס] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=10238&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר ניקולאס] באתר הגאזט האנטארקטי המשווה SCAR של ממשלת אוסטרליה

== הערות שוליים ==

ניקולאס
ויסאם רבאח

ויסאם רבאח (בערבית: وسام رباح; נולד ב-13 במרץ 1994) הוא כדורגלן ערבי-ישראלי המשחק בעמדת הבלם בהפועל עראבה.

== קריירת מועדונים ==
רבאח נולד בעראבה, ישראל, למשפחה ערבית-מוסלמית.

ב-24 בספטמבר 2011 ערך את הופעת הבכורה שלו בקבוצה הבוגרת בתיקו 1-1 נגד הפועל כרמיאל, כאשר עלה כמחליף בדקה ה-84, עוד בטרם מלאו לו 18. אף על פי שבעונה זו הצטרף לקבוצת הנוער, רשם 21 הופעות במדי הקבוצה הבוגרת עד לסיום העונה. ב-28 בספטמבר 2012 הבקיע את שער הבכורה שלו בקבוצה, בהפסד 2–3 לעירוני קריית אתא.

בקיץ חתם בהפועל רעננה, אך לא רשם ולו דקת משחק אחת במדיה.

ב-10 באוגוסט 2015 חתם במכבי אחי נצרת מהליגה הלאומית. בקיץ חתם בהפועל ראשון לציון.

ב-24 ביוני 2018 חתם בהפועל חדרה מליגת העל. ב-3 בספטמבר 2018 ערך את הופעת הבכורה שלו בליגת העל בניצחון 0–1 נגד בית"ר ירושלים.

ב-25 בינואר 2022 חתם בהפועל נוף הגליל.

ב-2 ביוני חתם בהפועל אום אל-פחם. בינואר 2023 חזר להפועל נוף הגליל.

באוגוסט חזר להפועל עראבה.

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:כדורגלנים ערבים ישראלים
קטגוריה:בלמי כדורגל ישראלים
קטגוריה:מגני כדורגל ישראלים
קטגוריה:עראבה: כדורגלנים
קטגוריה:כדורגלני אחווה עראבה
קטגוריה:כדורגלני הפועל רעננה
קטגוריה:כדורגלני מכבי אחי נצרת
קטגוריה:כדורגלני הפועל ראשון לציון
קטגוריה:כדורגלני הפועל חדרה
קטגוריה:כדורגלני הפועל נוף הגליל
קטגוריה:כדורגלני הפועל אום אל-פחם
קטגוריה:מוסלמים
קטגוריה:ישראלים שנולדו ב-1994
מארק מאגיירובסקי

מארֵק גז'גוז' מאגיירובסקי (בפולנית: Marek Grzegorz Magierowski; נולד ב-12 בפברואר 1971 בביסטשיצה קלודזקה ) הוא עיתונאי ופובליציסט פולני. מכהן כשגריר פולין בארצות הברית החל מ-23 בנובמבר 2021.

==ביוגרפיה==

מאגיירובסקי בוגר אוניברסיטת אדם מיצקביץ' בפוזנן . למעלה מ-20 שנה שימש כעיתונאי, עורך ובעל טורים בעיתונות המרכזית בפולין. כתב וערך בנושאים מגוונים לרבות כלכלה, עסקים, ממשל ופוליטיקה. בשנת 2015 עזב את העיתונות ושימש במספר תפקידים במשרדו של נשיא פולין כמומחה וכיועץ לממשל ודיפלומטיה. בהמשך ניהל את משרד הדוברות והעיתונות במשרדו של נשיא פולין. מ-2017 שימש כסגן מזכיר המדינה במשרד החוץ בפולין, וביוני 2018 החל לשמש כשגריר פולין בישראל.<ref></ref>

ב-15 במאי 2019 התרחשה תקרית דיפלומטית כאשר אזרח ישראלי ירק על מאגיירובסקי, על רקע גל מחאה בפולין סביב הרכוש היהודי שנגזל במהלך מלחמת העולם השנייה. ב-30 בדצמבר 2019 הורשע היורק בתקיפה.

הוא נשוי לאנה אורנטובסקה-מאגיירובסקה, עם שני ילדים. מלבד פולנית, הוא דובר אנגלית, צרפתית, גרמנית, ספרדית, איטלקית, פורטוגזית, קטלאנית, ועברית.

==קישורים חיצוניים==

* 

== הערות שוליים ==

קטגוריה:שגרירים בישראל
קטגוריה:שגרירים בארצות הברית
קטגוריה:עיתונאים פולנים
קטגוריה:שגרירים פולנים
קטגוריה:יחסי ישראל–פולין
קטגוריה:פולנים שנולדו ב-1971
קייס גאנם

קייס גאנם (בערבית: قيس غانم; נולד ב-31 בדצמבר 1997) הוא כדורגלן ערבי-ישראלי, המשחק בעמדת החלוץ במכבי בני ריינה.

==קריירת מועדונים==
גאנם נולד בזמר, ישראל, למשפחה ערבית-מוסלמית. החל את הקריירה שלו בקבוצת הילדים של מכבי עמק חפר, בה שיחק שש שנים. בעונת הבקיע 55 שערי ליגה במדי קבוצת נערים ב'.

בקיץ , הצטרף לקבוצת הנוער של הפועל רמת השרון. ב-4 בספטמבר 2015, ערך את הופעת הבכורה שלו בקבוצה הבוגרת בתיקו 0-0 נגד הפועל פתח תקווה במסגרת גביע הטוטו. ב-17 באפריל 2016, ערך את הופעת הבכורה שלו בליגה הלאומית בתיקו 1-1 נגד הפועל ירושלים. בעונת 2017/2018 הצטרף לקבוצה הבוגרת באופן רשמי, ובעונה זו רשם 34 הופעות וכבש 10 שערים במסגרת הליגה.

ב-21 באוגוסט 2018, גאנם הושאל להפועל רעננה מליגת העל עד לסיום העונה עם אופציה לרכישה. ב-1 בספטמבר 2018, גאנם ערך את הופעת הבכורה שלו בליגת העל בניצחון 1–2 נגד עירוני קריית שמונה, בו גם כבש את שער הבכורה שלו בקבוצה. ב-29 באפריל 2019, רכשה רעננה מחצית מכרטיס השחקן של גאנם תמורת 700 אלף שקל.

ב-6 בפברואר 2020 חתם גאנם בהפועל באר שבע מליגת העל, לארבע עונות וחצי עם אופציה לעונה נוספת, כשבאר שבע קנתה 60% מכרטיסו תמורת 1.7 מיליון דולר.

ב-6 באוקטובר 2020 הושאל גאנם להפועל חיפה מליגת העל, עד סיום העונה. ב-7 ביוני 2022 שוחרר גאנם מבאר שבע וחתם בהפועל תל אביב מליגת העל, לשנתיים בה כבש את שער הבכורה מול בית"ר ירושלים בגביע הטוטו.

ב-5 באוגוסט 2023 חתם במכבי בני ריינה מליגת העל.

== קריירה בינלאומית ==
לזכותו הופעה יחידה במדי הנבחרת הצעירה עד גיל 21 של ישראל, כשכבש צמד בניצחון הביתי 0–3 על קוסובו הצעירה ב-2018.

== תארים ==
; הפועל באר שבע
* גביע המדינה: 2019/2020, 2021/2022

==קישורים חיצוניים==

* 

==הערות שוליים==

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:כדורגלנים ערבים ישראלים
קטגוריה:כדורגלני הפועל רמת השרון
קטגוריה:כדורגלני הפועל רעננה
קטגוריה:כדורגלני הפועל באר שבע
קטגוריה:כדורגלני הפועל חיפה
קטגוריה:כדורגלני הפועל תל אביב
קטגוריה:כדורגלני מכבי בני ריינה
קטגוריה:מוסלמים
קטגוריה:ישראלים שנולדו ב-1997
יחסי פרגוואי–שווייץ

יחסי פרגוואי–שווייץ הם היחסים הדיפלומטיים הרשמיים שבין הרפובליקה של פרגוואי לבין הקונפדרציה השווייצרית.

== היסטוריה ==
בין הרפובליקה של פרגוואי לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ השווייצרי, היחסים הדיפלומטיים הרשמיים שבין הרפובליקה של פרגוואי לבין הקונפדרציה השווייצרית הם יחסים דיפלומטיים טובים, חמים וידידותיים אך אינם אינטנסיביים ואין במסגרתם שיתופי פעולה רבים.

שווייץ פתחה לראשונה קונסוליה באסונסיון בשנת 1887 ושתי המדינות כוננו יחסים דיפלומטיים רשמיים בשנת 1892. שווייץ פתחה שגרירות באסונסיון בשנת 1968. השגרירות השווייצרית באסונסיון נסגרה בפברואר 2016 ומאז האינטרסים השווייצרים בפרגוואי מיוצגים על ידי השגרירות השווייצרית במונטווידאו, בירת אורוגוואי. השגרירות הוחלפה בקונסוליה כללית.

== יחסים כלכליים ==
היחסים הכלכליים שבין שווייץ לפרגוואי הם יחסים כלכליים צנועים. רוב הייבוא השווייצרי מפרגוואי הוא של מוצרים חקלאיים, אבני חן ומתכות יקרות. ישנם מגעים לחתימה על הסכם סחר חופשי בין פרגוואי לבין איגוד הסחר החופשי האירופי בו חברה שווייץ לצד נורווגיה, איסלנד וליכטנשטיין.

== שווייצרים בפרגוואי ==
על פי הלשכה השווייצרית המרכזית לסטטיסטיקה, בסוף שנת 2018 התגוררו בפרגוואי יותר מאלף ארבע מאות אזרחים שווייצרים.

== נציגויות דיפלומטיות ==
* שווייץ אינה מיוצגת בפרגוואי בדרג השגרירות. שווייץ מיוצגת בפרגוואי בדרג הקונסולרי באמצעות קונסוליה רשמית שהיא מחזיקה באסונסיון, בירת המדינה.
* פרגוואי מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה. פרגוואי מיוצגת בשווייץ גם בדרג הקונסולרי באמצעות קונסוליה רשמית שהיא מחזיקה בנשאטל.

== קישורים חיצוניים ==

* [https://www.eda.admin.ch/countries/paraguay/en/home/switzerland-and/bilateral-relations.html Bilateral relations Switzerland–Paraguay], אתר משרד החוץ של שווייץ

== הערות שוליים ==
יחסי פרו–שווייץ

יחסי פרו–שווייץ הם היחסים הדיפלומטיים הרשמיים שבין הרפובליקה של פרו לבין הקונפדרציה השווייצרית.

== היסטוריה ==
בין הרפובליקה של פרו לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ השווייצרי, היחסים הדיפלומטיים הרשמיים שבין הרפובליקה של פרו לבין הקונפדרציה השווייצרית הם יחסים דיפלומטיים טובים, חמים וידידותיים, פרו מהווה מדינה מועדפת עבור שווייץ לשיתוף פעולה כלכלי.

קונסוליה שווייצרית נפתחה לראשונה בלימה בשנת 1884 והיא שודרגה למעמד קונסוליה כללית בשנת 1931. נציגות דיפלומטית שווייצרית קיימת במקום מאז שנת 1946. בשנת 1964, שווייץ הוציאה לפועל את תוכנית שיתוף הפעולה הראשונה שלה לפיתוח הרי האנדים בפרו. ישנה ועידה קבועה שווייצרית בפרו משנת 1979. עקב משבר כלכלי חמור בתחילת שנות ה-90 של המאה ה-20, ביטלה שווייץ את חובותיה של פרו אליה.

== יחסים כלכליים ==
היחסים הכלכליים שבין פרו לשווייץ הם יחסים איתנים ואינטנסיביים. שווייץ מייבאת מפרו בעיקר זהב, הוא מהווה לרוב יותר מ-90 אחוזים מהסחר. וזאת לצד מוצרים חקלאיים, אבני חן ומתכות יקרות. פרו מייבאת משווייץ בעיקר מוצרי רוקחות, כימיקלים, שעונים ומכונות. שווייצרים משקיעים בפרו מאות מיליוני פרנקים שווייצרים מדי שנה וחברות שווייצריות מספקות מקומות עבודה לאלפי פרואנים.

== שווייצרים בפרו ==
על פי הלשכה השווייצרית המרכזית לסטטיסטיקה, בסוף שנת 2018 התגוררו בפרו שלושת אלפים ועשרים אזרחים שווייצרים.

== נציגויות דיפלומטיות ==
* שווייץ מיוצגת בפרו בדרג השגרירות באמצעות שגרירות רשמית שהיא מחזיקה בלימה, בירת המדינה. שווייץ מיוצגת בפרו גם בדרג הקונסולרי באמצעות שתי קונסוליות רשמיות שהיא מחזיקה בערים קוסקו, וארקיפה.
* פרו מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה. פרו מיוצגת בשווייץ גם בדרג הקונסולרי באמצעות שתי קונסוליות רשמיות שהיא מחזיקה בערים ז'נבה, וציריך.

== קישורים חיצוניים ==

* [https://www.eda.admin.ch/countries/peru/en/home/switzerland-and/bilateral-relations.html Bilateral relations Switzerland–Peru], אתר משרד החוץ של שווייץ

== הערות שוליים ==
יחסי צ'ילה–שווייץ

יחסי צ'ילה–שווייץ הם היחסים הדיפלומטיים הרשמיים שבין הרפובליקה של צ'ילה לבין הקונפדרציה השווייצרית.

== היסטוריה ==
בין הרפובליקה של צ'ילה לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ השווייצרי, היחסים הדיפלומטיים הרשמיים שבין הרפובליקה של צ'ילה לבין הקונפדרציה השווייצרית הם יחסים דיפלומטיים טובים, חמים וידידותיים והם מתקרבים ככל שעובר הזמן.

צאצא של מהגרים שווייצרים, אדוארדו פריי מונטאלבה, היה נשיא צ'ילה בין השנים 1964–1970. בנוסף לכך, גם בנו, אדוארדו פריי רואיס-טאגלה שירת כנשיא צ'ילה בין השנים 1994–2000 והוא אף מחזיק באזרחות שווייצרית.

שווייץ פתחה לראשונה קונסוליה בוואלפראיסו בשנת 1851, וקונסוליה אחרת בבירה סנטיאגו דה צ'ילה בשנת 1918. האחרונה שודרגה למעמד קונסוליה כללית בשנת 1923, ממנה למעמד צירות בשנת 1944 ולבסוף לשגרירות בשנת 1957.

צ'ילה הייתה יעד פופולרי למהגרים שווייצרים במהלך המאה התשע עשרה. רוכלים שווייצרים התיישבו בעיר הנמל ואלפאריסו, בעוד אמנים וחוואים שווייצרים התיישבו בדרום הרחוק של המדינה.

== יחסים כלכליים ==
היחסים הכלכליים שבין צ'ילה לשווייץ הם יחסים איתנים ואינטנסיביים. שווייץ מייבאת מצ'ילה בעיקר מוצרים חקלאיים, אבני חן ומתכות יקרות. צ'ילה מייבאת משווייץ בעיקר מוצרי רוקחות, כימיקלים, שעונים ומכונות. שווייצרים משקיעים בצ'ילה מאות מיליוני פרנקים שווייצרים מדי שנה וחברות שווייצריות מספקות מקומות עבודה לאלפי צ'יליאנים.

== שווייצרים בצ'ילה ==
על פי הלשכה השווייצרית המרכזית לסטטיסטיקה, בסוף שנת 2018 התגוררו בצ'ילה 5,400 אזרחים שווייצרים. קיים בית ספר שווייצרי בעיר הבירה סנטיאגו דה צ'ילה מאז שנת 1939 והוא מכיל כ-600 תלמידים.

== נציגויות דיפלומטיות ==
* שווייץ מיוצגת בצ'ילה בדרג השגרירות באמצעות שגרירות רשמית שהיא מחזיקה בסנטיאגו דה צ'ילה, בירת המדינה. שווייץ מיוצגת בצ'ילה גם בדרג הקונסולרי באמצעות קונסוליה רשמית שהיא מחזיקה בטמוקו.
* צ'ילה מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה. צ'ילה מיוצגת בשווייץ גם בדרג הקונסולרי באמצעות קונסוליה רשמית שהיא מחזיקה בציריך.

== קישורים חיצוניים ==

* [https://www.eda.admin.ch/countries/chile/en/home/switzerland-and/bilateral-relations.html Bilateral relations Switzerland-Chile], אתר משרד החוץ של שווייץ

== הערות שוליים ==
יום ההתבגרות

טקס של יום ההתבגרות ביפן
יום ההתבגרות או סייג'ין נו הי (ביפנית: 成人の日) הוא חג יפני המתקיים מדי שנה ביום שני השני בינואר. החג מוקדש לכל מי שיהיה או היה בגיל 20 בין התאריכים 2 באפריל בשנה הקודמת ל-1 באפריל בשנה הנוכחית. במסגרת החג, בו חוגגים את המעבר לבגרות, נערכים טקסים במוסדות מקומיים ביפן, ויפנים רבים עורכים גם מסיבות עם בני משפחתם או חבריהם.

יום ההתבגרות הפך לחג לאומי בשנת 1948. בעוד שבתחילה המועד של החג נקבע ל-15 בינואר, בשנת 1999 הוחלט שמועד החג יהיה ביום שני השני בינואר.

גיל הבגירות ביפן הוא 20. משום כך החג רלוונטי לכל מי שיגיע לגיל זה במהלך שנת הלימודים הנוכחית, הנמשכת בין אפריל למרץ בשנה שלאחר מכן.

במהלך החג לרוב הנשים שמגיעות לגיל עשרים לבושות בסוג מיוחד של קימונו. נשים רבות הולכות למכון יופי ביום זה על מנת שבמהלך החג ילבשו את הקימונו המסורתי באופן הנכון ועל מנת שהשיער יהיה אסוף בצורה הנכונה. לרוב הקימונו מושכר במיוחד עבור האירוע. רוב הגברים שמגיעים לגיל עשרים לובשים בחליפות במהלך החג.

לאחר הטקסים הרשמיים צעירים רבים מתכנסים לעיתים רבות בקבוצות ויוצאים למסיבות או יוצאים לשתות.

== קישורים חיצוניים ==

 
קטגוריה:חגים יפניים
קטגוריה:אירועים בחודש ינואר
יחסי בוליביה–שווייץ

הקונסוליה הבוליביאנית בז'נבה
יחסי בוליביה–שווייץ הם היחסים הדיפלומטיים הרשמיים שבין המדינה הרב לאומית של בוליביה לבין הקונפדרציה השווייצרית.

== היסטוריה ==
בין המדינה הרב לאומית של בוליביה לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ של שווייץ, היחסים הדיפלומטיים הרשמיים שבין המדינה הרב לאומית של בוליביה לבין הקונפדרציה השווייצרית הם יחסים דיפלומטיים חמים וידידותיים.

שווייץ פתחה קונסוליה כללית בבוליביה בשנת 1935 ונציגות דיפלומטית בשנת 1962. היחסים הדיפלומטיים הרשמיים שבין בוליביה לשווייץ כוננו בשנת 1946, והסוכנות השווייצרית לפיתוח פועלת במדינה החל משנת 1968.

== יחסים כלכליים ==
היחסים הכלכליים שבין בוליביה לשווייץ הם יחסים צנועים. שווייץ מייבאת מבוליביה בעיקר ציוד כרייה וציוד חקלאי. שווייץ מייצאת לבוליביה בעיקר מכונות, ציוד רפואי ומוצרי רוקחות. שווייץ משקיעה מיליוני פרנקים שווייצרים בבוליביה מדי שנה, וחברות שווייצריות מספקות כמה מאות מקומות עבודה לבוליביאנים.

== שווייצרים בבוליביה ==
על פי הלשכה השווייצרית המרכזית לסטטיסטיקה, בסוף שנת 2018 התגוררו בבוליביה תשע מאות אזרחים שווייצרים.

== נציגויות דיפלומטיות ==
* שווייץ מיוצגת בבוליביה בדרג השגרירות באמצעות שגרירות רשמית שהיא מחזיקה בלה פאס. שווייץ מיוצגת בבוליביה גם בדרג הקונסולרי באמצעות שתי קונסוליות רשמיות שהיא מחזיקה בערים סנטה קרוס וקוצ'במבה.
* בוליביה אינה מיוצגת בשווייץ בדרג השגרירות. בוליביה מיוצגת בשווייץ בדרג הקונסולרי באמצעות קונסוליה רשמית שהיא מחזיקה בז'נבה.

== קישורים חיצוניים ==

* [https://www.eda.admin.ch/countries/bolivia/en/home/switzerland-and/bilateral-relations.html Bilateral relations Switzerland–Bolivia], אתר משרד החוץ של שווייץ

== הערות שוליים ==
יחסי ונצואלה–שווייץ

יחסי ונצואלה–שווייץ הם היחסים הדיפלומטיים הרשמיים שבין הרפובליקה הבוליברית של ונצואלה לבין הקונפדרציה השווייצרית.

== היסטוריה ==
בין הרפובליקה הבוליברית של ונצואלה לבין הקונפדרציה השווייצרית מתקיימים יחסים דיפלומטיים רשמיים ומלאים. על פי משרד החוץ של שווייץ, היחסים הדיפלומטיים הרשמיים שבין הרפובליקה הבוליברית של ונצואלה לבין הקונפדרציה השווייצרית הם יחסים דיפלומטיים מתוחים. שווייץ והאיחוד האירופי מטילים סנקציות על ונצואלה עקב הפרת זכויות האדם הבוטה שמתקיימת בה מטעם המשטר הסוציאליסטי.

שווייץ פתחה קונסוליית כבוד בקראקס בשנת 1909. בשנת 1939 פתחה שווייץ צירות בקראקס, ששודרגה למעמד של שגרירות בשנת 1961. הוועידה הקבועה השווייצרית-ונצואלנית הוקמה בשנת 1979.

מאז 5 באפריל 2019 מהווה שווייץ מעצמה מעניקת חסות עבור ארצות הברית בוונצואלה.

== יחסים כלכליים ==
בין שווייץ לוונצואלה מתקיימים יחסים כלכליים זניחים, עקב הסנקציות שקיימות על המדינה.

== שווייצרים בוונצואלה ==
על פי הלשכה השווייצרית המרכזית לסטטיסטיקה, בסוף שנת 2018 התגוררו בוונצואלה כאלף מאה אזרחים שווייצרים.

== נציגויות דיפלומטיות ==
* ונצואלה מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה.
* שווייץ מיוצגת בוונצואלה בדרג השגרירות באמצעות שגרירות רשמית שהיא מחזיקה בקראקס, בירת המדינה. שווייץ מיוצגת בוונצואלה גם בדרג הקונסולרי באמצעות קונסוליה רשמית שהיא מחזיקה במרקאיבו.

== קישורים חיצוניים ==
* [https://www.eda.admin.ch/countries/venezuela/en/home/switzerland-and/bilateral-relations.html Bilateral relations], אתר משרד החוץ של שווייץ

== הערות שוליים ==
לב בנימין

לב בנימין היא עמותה רשומה הפועלת באזור מועצה אזורית מטה בנימין, במטרה לתת מענה לאוכלוסיות מיוחדות על פני רצף החיים, מגיל ינקות ועד בגרות

העמותה נוסדה בשנת 1998. פעילים בה כ-400 ילדים ובוגרים הסובלים מפגיעות, נכויות התפתחותיות או מחלות כרוניות ותורשתיות שונות כגון: תסמונת דאון, תסמונת ויליאמס, חירשות, עיוורון,שיתוק מוחין, פיגור מנטלי וקשיים אחרים.

==מסגרות העמותה==
===מעון שיקומי===
בשנת 2015 העמותה הקימה מעון שיקומי ביישוב עפרה לתינוקות בעלי מגוון אבחנות. המעון מעניק לפעוטות שגרת יום טיפולית ומגוון פעילויות אשר מסייעות לקידום וטיפוח היכולות של הילדים.

===מועדונית===
עמותת לב בנימין מפעילה מועדונית מזמן הקמת העמותה, בשנת 1998. המועדונית מספקת מסגרת יומיומית בשעות אחה"צ הכוללת פעילות חווייתית, אישית וקבוצתית לכלל הגילאים. במועדונית ניתנת הזדמנות להקניית כישורי חיים ומיומנויות אישיות וחברתיות דרך פעילויות בתחומים שונים כגון: מוזיקה, תנועה, יצירה, ספורט ועוד. המועדונית התחילה בשיתוף פעולה עם אולפנת עופרה, שאף הקצתה לשם כך שני קרוואנים בשטחה.
===נופשון===
עמותת לב בנימין מפעילה בית מותאם לאוכלוסייה בעלת צרכים מיוחדים, בו מתאפשר לילדים לשהות לילות מחוץ לבית ההורים בהתאם לזכאות מטעם המדינה. הלינה כוללת טיפול ודאגה לכל צורכיהם על ידי צוות העמותה, וכן התנסות במיומנויות של ניהול בית.

===דיור חוץ ביתי===
העמותה מפעילה דירות ביישובי מועצת מטה בנימין, לבנים ובנות עבור בוגרים בעלי צרכים מיוחדים מעל גיל 21. 

== פעילויות ==
לאורך השנה מקיימת העמותה גם פעילויות חווייתיות לילדים ולמשפחות. כגון קייטנות, שבת למשפחות של ילדי העמותה, אירוח ילדי העמותה בקהילות שונות ברחבי המועצה, מפגשי הורים ומערך חונכות אישית לכל ילד.

==קישורים חיצוניים==
*
*
*
*[https://www.binyamin.org.il/digital-magazin/articles/item/483/ כאן זה לב] במגזין הדיגיטלי של מטה בנימין גיליון 434 אלול תשע"ט ספטמבר 2019
*[http://www.shel.org.il/%D7%A2%D7%9E%D7%95%D7%AA%D7%AA-%D7%9C%D7%91-%D7%91%D7%A0%D7%99%D7%9E%D7%99%D7%9F-%D7%A2%D7%A4%D7%A8%D7%94 לב בנימין] באתר שירות לאומי

== הערות שוליים ==

קטגוריה:ישראל: עמותות
קטגוריה:מועצה אזורית מטה בנימין
ספרות הנאורות המאוחרת

נאורות מאוחרת (בגרמנית: Spätaufklärung) היא תקופה בספרות הגרמנית, שהשתרעה מהשליש האחרון של המאה ה-18 ועד השליש הראשון של המאה ה-19.

== הבעייתיות שבחלוקת ספרות לתקופות ==
במהלך המאה ה-18, סיווג רצף התקופות הספרותיות הפכו לבעייתיות יותר ויותר. הכותבים, שכיום משויכים לתקופה זו או אחרת, לעיתים נדירות ראו בעצמם נציגים של כיוון מסוים, ושהמונחים המשמשים לחקר התקופה הרלוונטית מקורם בדרך כלל מאוחר יותר, בתקופת המחקר הספרותי של התקופה. חוקרי ספרות משייכים לרוב מחברים לתקופות ספרותיות שונות בשלבים שונים של עבודתם, או בהערכות סותרות של חוקרים שונים. אפילו סופרים מאוחרים יותר כמו גאורג ביכנר, שאת חלקם ניתן כבר לסווג כאנשי גרמניה הצעירה, עדיין מדגימים בבירור השפעות פוליטיות ואסתטיות של ספרת הנאורות; לעומת זאת, למשל, יצירות שונות של כריסטוף מרטין וילנד ניתן לסווג כחלק מספרות הנאורות המוקדמת, מהרוקוקו או מהספרות הקלאסית .

== הגדרה ==
בהתחשב בכך, ניתן בכל זאת לומר כי תקופת הנאורות המאוחרת מתייחסת לאותם סופרים, או ליצירותיהם, שהופיעו במקביל להופעת, ולאחר הופעת, הרומנטיקה המוקדמת - המכונה בגרמניה בשם סער ופרץ ("Strum und Drang") - ובמסגרת תקופה זו עמדות פילוסופיות וצורות אסתטיות שמקורן בנאורות המשיכו להופיע, לאחר תקופת המהפכה הצרפתית ולתוך לראשית תקופת הרומנטיקה.

הנאורות המאוחרת מופיעה בצורות ספרותיות רבות. בניגוד ל"סער ופרץ" ולרומנטיקה, כמעט ולא נכתבו בסגנון זה דרמות, רומנים היסטוריים ימי־ביניימים, מעשיות, שירה אפית ופרגמנטים, אלא לרוב רומנים, כמו גם אפוריזמות, ספרי מסעות, אוטוביוגרפיות, מאמרים ושירים פוליטיים.

== סופרים המזוהים עם הנאורות המאוחרת ==
(כמה מהכותבים הבאים מיוחסים גם לתקופות ספרותיות אחרות, בעוד שחלק מהדמויות החסרות כאן, למשל ז'אן פאול , יכולים להופיע ברשימה בהתייחס לחלקים מסוימים ביצירתם. לבעיית מושג התקופה הספרותית ראו הפסקה הראשונה בערך זה).
* גאורג ביכנר
* גרהרד אנטון פון האלם 
* יוהאן גוטפריד הרדר
* קרל גוסטב יוכמן 
* היינריך פון קלייסט
* גאורג כריסטוף ליכטנברג 
* קארל פיליפ מוריץ 
* פרידריך ניקולאי 
* קונרד אנגלברט אלסנר 
* כריסטיאן פרידריך דניאל שוברט 
* יוהאן גוטפריד זוימה 
* יוהאן קארל וצל 
* כריסטוף מרטין וילנד

== קישורים חיצוניים ==
* רולף האזר, [https://web.archive.org/web/20070819073902/http://www2.uni-giessen.de/~g91058/publikationen/dissertation/einleitung.htm Spätaufklärung und Gegenaufklärung] [https://web.archive.org/web/20070819073902/http://www2.uni-giessen.de/~g91058/publikationen/dissertation/einleitung.htm (גרסת ארכיון] באתר ארכיון האינטרנט)

קטגוריה:ספרות גרמנית
קטגוריה:עידן הנאורות
מסיב מרטין

מסיב מרטין (באנגלית: Martin Massif) הוא מסיב ברכס פורתוס בהרי הנסיך צ'ארלס באדמת מק. רוברטסון, שבאנטארקטיקה.

המסיב נמצא בסמוך ממזרח להר לייד, אליו המסיב מחובר באוכף נמוך.

המסיב מתנשא לגובה של 1,534 מטרים מעל פני הים.

== היסטוריה ==
=== גילוי ומיפוי המסיב ===

המסיב מופה בהתבסס על תצלומי אוויר שצולמו על ידי משלחת החקר האנטארקטית הלאומית של אוסטרליה.

=== מקור השם ===

המסיב נקרא על שמו של פ. ג'י. מרטין (P.J. Martin), קצין בתחנת מוסון בשנת 1964.

== לקריאה נוספת ==

<div class="mw-content-ltr">• R.J. Tingey, [https://d28rz98at9flks.cloudfront.net/12813/Rec1972_132.pdf GEOLOGICAL WORK IN ANTARCTICA 1971], P 96</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:9492 מסיב מרטין] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=1308 מסיב מרטין] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=9069&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מסיב מרטין] באתר הגאזט האנטארקטי המשווה SCAR של ממשלת אוסטרליה

== הערות שוליים ==

מרטין
עמרי תמיר

עמרי תמיר (נולד ב-1960) הוא קצין צה"ל במילואים בדרגת תת-אלוף, שירת כטייס מסוקים וכראש להק אוויר למסוקים במטה חיל האוויר.

==ביוגרפיה==
תמיר התגייס לצה"ל ב-1978, סיים קורס טיס והוכשר כטייס מסוקים. במלחמת לבנון הראשונה ביצע למעלה מ-100 גיחות מבצעיות. ב-1994 מונה למפקד טייסת 125, טייסת מסוקי אנפה וב-1996 למפקד טייסת 114, טייסת מסוקי יסעור. ב-1998 מונה לסגן מפקד בסיס תל נוף ולאחר מכן שימש ראש ענף קצינים במטה חיל האוויר. בשנים 2004–2007 שימש ראש להק אוויר למסוקים, כולל במהלך מלחמת לבנון השנייה. הוא היה חבר בוועדה להמלצה על חלוקת העיטורים והצל"שים לפעולות במלחמה.

תמיר בעל תואר ראשון בהנדסת אווירונאוטיקה ותואר שני באסטרטגיה.

==קישורים חיצוניים==
* 
* 

==הערות שוליים==

קטגוריה:ראשי להק האוויר למסוקים
קטגוריה:טייסי חיל האוויר הישראלי
קטגוריה:תתי-אלופים בחיל האוויר
קטגוריה:בוגרי המוסד החינוכי שומריה
קטגוריה:בוגרי אוניברסיטת תל אביב
קטגוריה:ישראלים שנולדו ב-1960
ג'ובאני פרארי

ג'ובאני פרארי (באיטלקית: Giovanni Ferrari; 6 בדצמבר 1907 – 2 בדצמבר 1982) היה כדורגלן איטלקי, ששיחק בעמדת הקשר התקפי. נחשב לאחד השחקנים הטובים ביותר בתקופתו, ולאחד השחקנים האיטלקיים הטובים ביותר בכל הזמנים. זכה עם נבחרת איטליה במונדיאל 1934 ו-1938.

==ביוגרפיה==
פרארי נולד במחוז אלסנדריה שבאיטליה, וערך את הופעת הבכורה שלו בליגה האיטלקית במדי קבוצת אלסנדריה בשנת 1923. הוא שיחק במדי אלסנדריה במשך כ-5 שנים ולאחר מכן הושאל לאינטרנאפלס, לפני שחזר שוב לאלסנדריה שם שיחק עד 1930. בסך הכל ערך עם אלסנדריה ואינטרנאפלס 122 הופעות בהן כבש 78 שערים.

לאחר מכן שיחק פרארי ביובנטוס במשך כ-5 שנים, וזכה עימה ב-5 אליפויות איטליה רצופות. הוא ענד שם את חולצה מספר 10, וכבש 35 שערים ב-125 הופעות בכל המסגרות. אחרי ששיחק ביובנטוס עבר לאינטר עימה זכה פעמיים בליגה, ואחר כך זכה פעם נוספת בליגה, הפעם במדי בולוניה. קבוצתו האחרונה בקריירה הייתה יובנטוס, לפני שפרש מקריירת משחק בשנת 1942.

פרארי הוא השחקן שזכה במספר הרב ביותר של אליפויות איטליה אחרי ג'יאנלואיג'י בופון (10 אליפויות), כשזכה בסך 8 פעמים במדי שלוש קבוצות שונות.

בנבחרת איטליה זכה פעמיים ברציפות במונדיאל, כאשר עשה זאת במונדיאל 1934 וב-1938. בנוסף לכך זכה גם בגביע מרכז אירופה של בין השנים 1933–1935. בסך ערך במדיה 44 הופעות בהן כבש 14 שערים.

לאחר סיום הקריירה ככדורגלן פנה לקריירת אימון, ואימן את נבחרת איטליה בין השנים 1958–1962. היה מאמנה במונדיאל 1962.

פרארי נפטר ב-2 בדצמבר 1982 במילאנו שבאיטליה, בגיל 74.

==תארים==
;יובנטוס
*אליפות איטליה (5): 1930/31, 1931/32, 1932/33, 1933/34, 1934/35
;אינטר
*אליפות איטליה (2): 1937/38, 1939/40
*הגביע האיטלקי: 1939
;בולוניה
*אליפות איטליה: 1940/41
;נבחרת איטליה
*מונדיאל (2): 1934, 1938
*גביע מרכז אירופה: 1933–1935
;אישיים
*היכל התהילה של הכדורגל האיטלקי 2011

==קישורים חיצוניים==

קטגוריה:חלוצי כדורגל איטלקים
קטגוריה:קשרי כדורגל איטלקים
קטגוריה:כדורגלנים איטלקים
קטגוריה:מאמני נשאטל גזמאקס
קטגוריה:מאמני נבחרת איטליה בכדורגל
קטגוריה:כדורגלני יובנטוס
קטגוריה:כדורגלני נבחרת איטליה
קטגוריה:מאמני כדורגל איטלקים
קטגוריה:כדורגלני בולוניה
קטגוריה:מאמני אינטר מילאנו
קטגוריה:כדורגלני אינטר מילאנו
קטגוריה:כדורגלני מונדיאל 1938
קטגוריה:כדורגלני מונדיאל 1934
קטגוריה:איטלקים שנולדו ב-1907
קטגוריה:איטלקים שנפטרו ב-1982
נונאטאק דוסון

נונאטאק דוסון (באנגלית: Dawson Nunatak) הוא נונאטאק הממוקם 6 קילומטרים דרומית-מזרחית להר פיטר, ברכס אתוס, בהרי הנסיך צ'ארלס, באדמת מק. רוברטסון, שבאנטארקטיקה.

== היסטוריה ==
=== גילוי ומיפוי המסיב ===

המסיב מופה בהתבסס על תצלומי אוויר שצולמו על ידי משלחת החקר האנטארקטית הלאומית של אוסטרליה.

=== מקור השם ===
המסיב נקרא על שמו של פ. ל. דוסון (P.L. Dawson), מכונאי דיזל בכיר בתחנת מוסון בשנת 1964.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:3605 נונאטאק דוסון] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=1753 נונאטאק דוסון] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=3405&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR נונאטאק דוסון] באתר הגאזט האנטארקטי המשווה SCAR של ממשלת אוסטרליה
* [https://www.yr.no/en/forecast/daily-table/2-6631904/Antarctica/Dawson%20Nunatak תחזית מזג אוויר עדכנית ארוכת טווח עבור נונאטאק דוסון]

== הערות שוליים ==

דוסון
הר פיטר (אנטארקטיקה)

הר פיטר (באנגלית: Mount Peter) הוא הר ברכס אתוס בהרי הנסיך צ'ארלס, באדמת מק. רוברטסון שבאנטארקטיקה.

ההר ממוקם 3.7 קילומטרים ממזרח להר בצ'רוויז.

להר צורת כיפה, ומדרונותיו הצפוניים שטוחים ותלולים.

גובהו של ההר 1,755 מטרים מעל פני הים; ההר הוא ההר ה-2,306 בגובהו באנטארקטיקה.

== היסטוריה ==
=== גילוי ההר ===

ב-27 בנובמבר 1955 הגיעה לראשונה משלחת אל ההר - משלחת של משלחת החקר האנטארקטית הלאומית של אוסטרליה, בראשותו של ג'ון בצ'רוויז.

=== מקור השם ===

שמו של ההר נתן לו על ידי ועדת השמות האנטארקטיים של אוסטרליה.

ההר נקרא על שמו של פיטר קרוהן (Peter Crohn), גאולוג בתחנת מוסון בין השנים 1955–1956.

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:11650 הר פיטר – מידע גאוגרפי והיסטורי], באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=1486 הר פיטר] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=11168&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר פיטר] באתר הגאזט האנטארקטי המשווה SCAR של ממשלת אוסטרליה

== הערות שוליים ==

פיטר
רפי ביסטריצר

רפי (רפאל) ביסטריצר (נולד בשנת 1974 בישראל) הוא פיזיקאי ישראלי, פרופסור חבר בבית הספר לפיזיקה ואסטרונומיה באוניברסיטת תל אביב ובעבר מנהל קבוצת אלגוריתמים בחברת אפלייד מטיריאלס. הוא חתן פרס וולף לפיזיקה לשנת 2020, יחד עם פבלו חריו-אררו ואלן מקדונלד, על "עבודתם החלוצית בתאוריה וניסוי של גרפן דו-שכבתי מסובב".

==ביוגרפיה==

רפי ביסטריצר הוא בנו של פרופ' צבי ביסטריצר, לשעבר מנהל מחלקת הילדים בבית החולים אסף הרופא.

שירת בצה"ל בשייטת הצוללות. בשנת 2000 קיבל תואר ראשון בפיזיקה מאוניברסיטת תל אביב, בשנת 2003 קיבל תואר שני ובשנת 2007 קיבל תואר דוקטור בפיזיקה - שניהם ממכון ויצמן למדע. עבר לארצות הברית לצורך פוסט-דוקטורט באוניברסיטת טקסס באוסטין, תחת הנחייתו של פרופ' אלן מקדונלד, ושם עסק במחקר בפיזיקה תאורטית של לוחות גרפן דו-שכבתי מסובב. חישוביהם העלו שבסידור של שתי יריעות גרפן זו על זו, בזווית של 1.1 מעלות זו ביחס לזו (זווית שזכתה לכינוי "זווית הקסם"), החומר יהפוך למוליך-על. מאמרם של מקדונלד וביסטריצר בנושא זה שימש בהמשך בסיס למחקריו של פבלו חריו-אררו ב-MIT, שהראו בניסוי את נכונות החישובים והיוו פריצת דרך בתחום הגרפן הדו-שכבתי.

במרץ 2011 שב לישראל והצטרף לחברת אספקט הדמיה, שבה עבד כפיזיקאי והוביל צוות מחקר ופיתוח בראולוגיה. בשנת 2013 עבר לחברת מדטרוניק כמנהל קבוצת הפיזיקה. בשנים 2015–2020 עבד בחברת אפלייד מטיריאלס כמנהל קבוצה העוסקת באלגוריתמים של ראייה ממוחשבת ולמידת מכונה, ובשנת 2020 מונה לפרופסור חבר בבית הספר לפיזיקה באוניברסיטת תל אביב.

== חיים אישיים ==
מתגורר בשכונת כפר גנים בפתח תקווה.

==קישורים חיצוניים==

* [https://exact-sciences.tau.ac.il/profile/rafib דף חוקר, אוניברסיטת תל אביב]
* אבי בליזובסקי, [https://www.hayadan.org.il/rafi-bistrizer-interview-1401201 רפי ביסטריצר מזוכי פרס וולף לפיזיקה: ידעתי שהעבודה שעשיתי עם מקדונלד עשתה באז אבל לא ידעתי עד כמה], באתר הידען, 14 בינואר 2020
* אושרי אלקסלסי, [https://www.geektime.co.il/rafi-bistritzer-wins-wolf-prize-for-graphene-discoveries/ האם גילוי של פיזיקאי ישראלי ישנה את העתיד? ”יכולות להיות השפעות יישומיות אדירות”], באתר Geektime, 24 בינואר 2020
* 

==הערות שוליים==

קטגוריה:פיזיקאים ישראלים
קטגוריה:סגל אוניברסיטת תל אביב: פיזיקה ואסטרונומיה
קטגוריה:בעלי תואר דוקטור ממכון ויצמן למדע
קטגוריה:בוגרי אוניברסיטת תל אביב
קטגוריה:עובדי חברות אמריקאיות
קטגוריה:זוכי פרס וולף לפיזיקה
קטגוריה:מנהלים ישראלים
קטגוריה:כפר גנים: אישים
קטגוריה:ישראלים שנולדו ב-1974
טום לב

טום לֵבּ (; נולד ב-21 במרץ 1989) הוא זמר צרפתי, נבחר כנציג צרפת בתחרות האירוויזיון לשנת 2020 ברוטרדם, הולנד.

== ביוגרפיה ==
טום לב נולד ב-21 במרץ 1989 בפריז בירת צרפת. אמו היא העיתונאית ביאטריס מליסה, ואביו הקומיקאי מישל לב. הוא השלישי מבין שלושה ילדים, לאחר אחותו הזמרת פאני לב (נולדה ב-1986) ואחותו השנייה אלזה לב (נולדה ב-1988).

טום לב השתתף בשיעורי משחק מול מצלמה, שירה וריקוד בבית ספר מיוחד לכך בעיר ניו יורק שבארצות הברית. בשנת 2013 החל להשתתף בתוכנית טלוויזיה צרפתית - Sous le soleil de Saint-Tropez בתפקיד טום, ואף שיחק בסרטים קצרים שונים.

בשנת 2017, לאחר ששיחק במספר סרטים צרפתים, שיחק בתפקיד קטן בסרט האמריקאי "הפרפר" בכיכובו של ראמי מאלק. בשנת 2019 שיחק בקומדיה הצרפתית "אדמונד דה ברז'ראק".

בשנת 2021 שיחק בסרטו של דני בון "תקועים בפריז".

בשנת 2018 התרחשה פריצתו כזמר: הוא הוציא את הסינגל "Are We Too Late" בחסות חברת התקליטים Roy Label. ב-14 בינואר 2020 הכריזה רשות השידור הצרפתית France 2 כי טום לב ייצג את צרפת בתחרות השירה של אירוויזיון 2020 שתוכננה ל-18 במאי.
אך עקב מגפת הקורונה לא התקיימה תחרות האירוויזיון באותה שנה.

== פילמוגרפיה ==
===קולנוע===
* 2013 : Paroles by Véronique Mucret Rouveyrollis
* 2014 : My Summer in Provence (French : Avis de mistral) by Rose Bosch : Tiago
* 2017 : Jour-J by Reem Kherici : Gabriel
* 2017 : Overdrive by Antonio Negret : the American tourist n°2
* 2017 : Mon poussin by Frédéric Forestier : Romain
* 2017 : Papillon by Michael Noer : lawyer Dega
* 2017 : The New Adventures of Cinderella (French : Les Nouvelles Aventures de Cendrillon) by Lionel Steketee : the dwarf Relou
* 2019 : Edmond by Alexis Michalik : Leo Volny
* 2020 : C'est la vie of Julien Rambaldi : Jérôme
* 2021 : Pourris gâtés by Nicolas Cuche
* 2021 : 8, Rue de L’Humanité by Dany Boon - Sam (Netflix)
* 2021 Pierre & Jeanne - By Clémentine Célarié גי דה מופאסאן
===טלוויזיה ===
* 2013 - 2014 : Sous le soleil de Saint-Tropez : Tom Drancourt <small>(seasons 1 and 2)</small>
* 2014 : Section de recherches : David Bréand <small>(season 8, episode 9 : Cyrano )</small>
* 2018 : Nina : Anto <small>(season 4, episode 4 : D'abord ne pas nuire )</small>
* 2020 : “Infidèle” Saison 2 TF1 - Gabriel
* 2021 : “Plan B” saison 1 TF1 - Manu

== אלבומים ==
{| class="wikitable"
!Title
!Details
|-
!Recollection
|
* Released: 20 September 2019
* Label: Cristal Groupe, Roy Music
* Formats: Digital download, CD
|-
!Silver Lining
|
* Released: 25 September 2020
* Label: Cristal Groupe, Roy Music
* Formats: Digital download, CD
*
|}

== קישורים חיצוניים ==
* 

== הערות שוליים ==

קטגוריה:שחקני קולנוע וטלוויזיה צרפתים
קטגוריה:זמרים צרפתים
קטגוריה:משתתפי אירוויזיון 2020
קטגוריה:נציגי צרפת באירוויזיון
קטגוריה:צרפתים ממוצא גרמני
קטגוריה:צרפתים שנולדו ב-1989
שמעון מעתוק

שמעון (מוני) מעתוק (נולד ב־1979) הוא עובד ציבור ישראלי שכיהן כמנכ"ל המשרד לשירותי דת. בעבר מנהל אגפים וסמנכ"ל במשרד הפנים וב־2020 יו"ר ועדה קרואה בטבריה.

== שירות ציבורי ==
שמעון מעתוק הוא בוגר מכינה קדם-צבאית בני דוד שביישוב עלי, ולו תואר ראשון במדע המדינה ובחינוך מהאוניברסיטה העברית בירושלים במסגרת תוכנית עתידים (בהמשך צוערים לשירות המדינה), ותואר שני במנהל עסקים מאוניברסיטת אריאל בשומרון.<ref></ref>

בשנת 2014 היה סגן מנהל אגף כח אדם ושכר ברשויות המקומיות במשרד הפנים, ובשנת 2015 היה מנהל האגף. בשנת 2017 מילא את מקום הממונה על מחוז הדרום במשרד. ביולי באותה שנה מילא את מקומו של סמנכ"ל המשרד לענייני מינהל והון אנושי, בניגוד להמלצת מבקר המדינה יוסף שפירא להימנע ממילוי מקום. לאחר כחודשיים מונה לתפקיד זה באופן קבוע. במקביל היה יושב ראש ועדת המכרזים ומנהל אגף בקרת הון אנושי במשרד.

בינואר 2020 מונה לראשות הוועדה הקרואה בטבריה, לאחר הדחתו של ראש העיר רון קובי. במסגרת תפקידו זה, מילא גם את מקום ראש הוועדה המקומית לתכנון ולבניה בגליל המזרחי.<ref>[https://www.takdin.co.il/hashavimcmsfiles/Pdf/yp9516.pdf#page=4 ילקוט הפרסומים 9516 (עמ' 4)], 5 באפריל 2021 (באתר תקדין)</ref> ב-3 בנובמבר של אותה שנה הוא הוחלף בתפקיד על ידי בועז יוסף.<ref>[http://www.karmel.co.il/פוליטיקה/בועז-יוסף-מונה-לראש-הועדה-הממונה-בטבריה בועז יוסף מונה לראש הוועדה הממונה בטבריה], פורטל הכרמל והצפון, 4 בנובמבר 2020</ref>

עם כינון ממשלת ישראל השלושים ושש מינה שר הדתות מתן כהנא את מעתוק למנכ"ל המשרד.

לקראת הבחירות המוניציפליות (2023) הודיע על התמודדותו לוועד היישוב עלי במסגרת רשימת 'טוב' בהנהגת אבידן בית יעקב.

== חיים אישיים ==
נשוי לנעמה, מינהלנית בבית הספר היסודי הממלכתי-דתי שביישוב עלי, בו הם מתגוררים. באוקטובר 2011 הקים עם ניצה פרקש, אז רכזת קהילה, תרבות חברה ונוער ביישוב, את "העמותה לקידום החינוך בעלי", המעסיקה בעיקר מורים, ומקיימת שעות העשרה, חוגים וקייטנות.

בן דודו משה ארבל הוא שר הפנים וחבר הכנסת מטעם מפלגת ש"ס.

==קישורים חיצוניים==

== הערות שוליים ==

קטגוריה:מנהלים ישראלים
קטגוריה:עובדי משרד הפנים
קטגוריה:ראשי ועדות קרואות
קטגוריה:ראשי עיריית טבריה
קטגוריה:עלי: אישים
קטגוריה:בוגרי מכינה קדם-צבאית בני דוד
קטגוריה:ישראלים שנולדו ב-1979
Z: ההתחלה של הכל

Z: ההתחלה של הכל (באנגלית: Z: The Beginning of Everything) היא סדרת דרמה תקופתית אמריקאית. את סדרת הטלוויזיה יצרו דון פרסטוויץ' וניקול יורקין עבור אולפני אמזון. שידור הבכורה של הסדרה היה ב-5 בנובמבר 2015. הסדרה מבוססת על הרומן "Z: A Novel of Zelda Fitzgerald" מאת תרזה אן פאולר. הסדרה מציגה גרסה בדיונית של חייה של הסופרת ואשת החברה האמריקאית זלדה סייר פיצג'רלד (כריסטינה ריצ'י) בשנות ה-20 של המאה העשרים. אירועי העונה הראשונה כוללים את היכרותה ונישואיה לסופר פרנסיס סקוט פיצג'רלד - שעדיין לא היה מפורסם - והמתחים שבחיי הנישואים שלהם שבאו בעקבות אורח חיים הכולל מסיבות ושתיית אלכוהול.

העונה הראשונה יצאה לאור ב-27 בינואר 2017. באפריל 2017 פורסם שאמזון הזמינה עונה שנייה. אולם בספטמבר אותה שנה ביטלה אמזון את הסדרה אחרי עונה אחת בלבד.

==צוות השחקנים==
===שחקנים ראשיים===
* כריסטינה ריצ'י – זלדה פיצג'רלד
* דייוויד הופלין – פרנסיס סקוט פיצג'רלד
* דייוויד סטראתיירן – השופט אנתוני סייר

===תפקידי משנה===
* כריסטינה בנט לינד – טלולה בנקהד
* נטלי נפ – יוג'יניה בנקהד
* קריסטין נילסן – מיני סייר
* הולי קורן – טילדה סייר
* ג'יימי אן אולמן – טוטסי סייר
* מאיה קאזאן – ליבי הרט
* שרה שנקאן – אלינור בראודר
* ג'ון נאיטו – טאנה פוג'ימורה
* ג'ורדן דין – לדלו פאולר
* אנדרו ברידג'ס – וינסטון

==פרקים==

==קישורים חיצוניים==

==הערות שוליים==

קטגוריה:סדרות טלוויזיה אמריקאיות שעלו לשידור בשנות ה-2010
קטגוריה:סדרות טלוויזיה מקוריות של אמזון
אלפרד לוי

אלפרד לוי (בגרמנית: Alfred Loewy; 20 ביולי 1873 – 25 בינואר 1935) היה מתמטיקאי יהודי-גרמני, שעסק בתורת ההצגות. חוגי לוי (והמושגים הקשורים אורך לוי וסדרת לוי) וכן פירוק לוי קרויים על שמו.

לוי פרסם כ-90 מאמרים מדעיים בכתבי עת וכ-14 ספרים.

== ביוגרפיה ==
לוי נולד ב-20 ביולי 1873 בראביץ' להרמן לוי וללינה לבית לוונטל. משפחתו חינכה אותו בגישה יהודית-אורתודוקסית. לוי נולד שנתיים לאחר איחוד גרמניה שטמן בחובו אמנציפציה ליהודים. על אף האמנציפציה, האנטישמיות בגרמניה הפכה לתנועה מאורגנת, עם מפלגות משלה. בתקופה זו גאתה האפליה כנגד היהודים, והייתה לה השפעה על מהלך חייו של לוי.

לוי למד באוניברסיטאות ברסלאו, מינכן, ברלין וגטינגן בין השנים 1891–1895. בשנת 1894 הוענק לו דוקטורט מאוניברסיטת מינכן. את עבודת הדוקטור שלו הנחו פרדיננד לינדמן וגוסטב באואר, והיא עסקה בטרנספורמציה של תבנית ריבועית בתוך עצמה, עם יישומים באלגברה ליניארית ובגאומטריה ספירית.

בשנת 1897 החל לוי ללמד באוניברסיטת פרייבורג. עבודתו באותה תקופה עסקה בתאוריה של החלפות ליניאריות והוא פרסם שני מאמרים בנושא בשנים 1896 ו-1897.

בשנת 1902 הוא מונה לפרופסור שלא מן המניין באוניברסיטת פרייבורג. מינוי זה העניק לו ביטחון פיננסי מספיק, ובאותה שנה נישא לתרזה לבית נויברגר.

בשנת 1916 מונה לוי לפרופסור רגיל לשם כבוד בפרייבורג.

בשנת 1919 מונה לפרופסור מן המניין. הוא שימש כמנחה עבור מספר סטודנטים, בהם וולפגנג קרול ופרידריך קארל שמידט.

לאחר תום מלחמת העולם הראשונה החלה האנטישמיות בגרמניה לגבור. האנטישמים התאחדו עם לאומנים אחרים בניסיון להאשים את היהודים בתבוסת גרמניה. הגברת האפליה לא הייתה המקור היחיד לקושי בחייו של לוי. בשנת 1916 החל לאבד את הראיה בעין אחת, וראייתו הידרדרה עד שבשנת 1920 התעוור לחלוטין בעין זו. בשנת 1928 עבר ניתוח כושל אשר פגע גם בעינו השנייה. לוי התמודד עם ההידרדרות הבריאותית ועם עליית האנטישמיות אך המשיך לכהן כפרופסור, עד עליית הנאצים לשלטון בשנת 1933.

ב-7 באפריל 1933, לאחר עליית המפלגה הנאצית לשלטון, נחקק חוק לשיקום שירות המדינה המקצועי אשר הורה לכל היהודים במקצועות ההוראה, ובכללם פרופסורים באוניברסיטאות, להתפטר מתפקידם. בשל כך, בספטמבר 1933 התפטר לוי מתפקידו כפרופסור באוניברסיטת פרייבורג.

בשנותיו האחרונות כתב 11 ביוגרפיות על גדולי עולם שהיו עיוורים, הספר ראה אור לאחר מותו.

ב-25 בינואר 1935 הלך לוי לעולמו בגיל 61 לאחר ניתוח. הוא נקבר בבית הקברות היהודי בפרייבורג. אשתו, תרזה, התאבדה ב-22 באוקטובר 1940 בשל מאורעות השואה.

לוי היה קרוב משפחה של אברהם הלוי פרנקל, והייתה לו השפעה רבה על הקריירה של פרנקל בשלביה הראשונים. לוי היה זה ששכנע את פרנקל לנסוע ללמוד במרבורג, ועזר לפרנקל לפרסם את עבודתו המוקדמת.

באפריל 2003 הציב האמן גונטר דמניג אבני נגף לזכר לוי ואשתו מחוץ לביתם ברייכסגרפנשטראסה 14 בפרייבורג.

== ספריו ==
* 
* 
* 
* 
*1935 ,Blinde grosse Manner <small>(בגרמנית)</small>

== לקריאה נוספת ==
* 

== קישורים חיצוניים ==

* 

== הערות שוליים ==

קטגוריה:מתמטיקאים יהודים גרמנים
קטגוריה:סגל אוניברסיטת פרייבורג
קטגוריה:גרמנים שנולדו ב-1873
קטגוריה:גרמנים שנפטרו ב-1935